Os albaneses son descendients d'un pueblo paleobalcanico. Bi ha diferents hipotesis. Una de tradicional diz que son descendients d'os ilirios, una tribu d'a branca centum d'os pueblos indoeuropeus. D'estar asinas, a suya luenga derivariba d'a luenga iliria. Sindembargo a evidencia linguistica a muestra que o caracter de l'albanés ye més a man d'a branca satem y güei cada vegata prene més importancia a teoría que relaciona l'albanés actual con a luenga daca dentro d'a branca tracia, con una hipotesis que relaciona o pueblo albanés baixo meyeval con poblacions dacas no romanizatas que se refuchioron en o Imperio Román en tiempos d'as primeras invasions chermanicas (presencia de godos en Ucraina e Rumanía) e d'os hunnos, que tamién causoron movimientos de población.